Ôpawske Gōry

Ôpawske Gōry (pol. Góry Opawskie, cz. Zlatohorská vrchovina, miym. Zuckmanteler Bergland, Oppagebirge) to je mezoregiōn wchodzōncy w skłŏd gōrskigo pasma Jesiōnikōw, we Weschodnich Sudetach, na Gōrnym Ślōnsku, w Czechach i w Polsce ze nojwyższōm szpicōm: Gōrōm Posprzycznōm (975 m n.p.m.) położōnõ na terynie Czech. Za nojwyższõ gōrã polskij tajli Ôpawskich Gōr przijmuje sie Biskupiõ Kōpã (890 m n.p.m.).

Ôd Prudnika do Guchołaz rozciōngŏ sie Landszaftowy Park Ôpawskich Gōr.

 Położynie 
W Czechach Ôpawske Gōry graniczōm: ôd zŏchodu ze Paczkowskim Przedgōrzym i Gōrami Złotymi, ôd połedniowego zŏchodu ze Wysokim Jesiōnikym a ôd połedniŏ ze Niskim Jesiōnikym.

W Polsce Ôpawske Gōry ôgraniczōne sōm kryntõ piskōm: Guchołazy – Moszczanka – Prudnickŏ Łōnka – Prudnik – Trzebina – Skrzipiyc – Krziżkowice – Dobieszōw – Mokre – Zopowy – Zubrzyce – Lewice – Michałkowice – Bliszczyce. Graniczōm sam ze Ślōnskõ Nizinōm.